Lolland-Falsters Stifts-Tidende, 1845-08-11
Nakskov, den 10de August. For den opmærksomme Jagttager er det et glædeligt Tidens Tegn at bemærke den Jnteresse og gavnlige Virksomhed for det Almindelige, som ogsaa her i Byen i flere Retninger efterhaanden udfolder sig, – Noget, hvortil her for faa Aar siden – med Undtagelse af Hr. Stadshauptmand Clausens i mange Aar drevne, men nu ophørte, Skibsbyggeri ikke gaves Tegn. Saaledes har dannet sig et privat Selskab, hvis Formaal er at forskjønne Byens Omgivelser. Dette Selskab har nu virket i 2 Aar, og Resultatet af dets Bestræbelser har Fordring paa Publicums Paaskjønnelse, idet smukke Spadseregange rundt omkring Byen ere anlagte og tildeels beplantede, hvilke især om For= og Efteraar, naar alle andre Veie ere ufremkommelige, aabne en behagelig Passage for Fodgjængere; ogsaa i den nu Byen tilhørende Lystskov, Svingelen, gjøres smukke Anlæg og Gange. Men hvad der noget nær er det Smukkeste og tillige det Vigtigste af Alt ved og omkring Nakskov, det er vistnok den store rummelige og regelmæssig dannede Havn, der, naar den ligger fuld af Skibe hvilket ikke er saa sjeldent - og disse langs med Bolværket danne en stor Række af større og mindre Fartøier, hvis Lossen og Laden naturligviis fremkalder overordentligt Liv og Virksomhed, yder et herligt Skue, der ikke let finder sin Mage i andre Søestæder af lige Størrelse. Der er ogsaa bestandig anvendt og fremdeles anvendes store Bekostninger paa Havnens Forbedring; saaledes er forrige Aar fuldendt et nyt Bolværk heelt igjennem Havnen, og iaar har man gjort Begyndelse med at udvide denne, ved paa den modsatte Side langs Færgelandet at slaae et nyt Bolværk og opfylde det derved fra Fjorden indvindende Terrain, hvilket i sin Tid vil afgive en meget stor Plads tjenlig til Tømmeroplag, Pakhuse, samt Skibsværft, hvilket sidste nu tildeels af Mangel paa en dertil passende Plads meget savnes, siden den hidtil benyttede er bleven afhændet og brugt paa anden Maade. Ogsaa Langebroe som forbinder Byen med det ligeoverfor liggende saakaldte Færgeland, og tillige danner Foreningspunctet mellem begge Bolværker ved Enden af Havnen, modtager en Hovedreparation som ligeledes vil bidrage til at forskjønne det hele Havneanlæg. Jndløbet saavelsom Havnen har for Øieblikket en 10 a 11 Fods Dybde, hvilken vil blive op mudret indtil 12 a 13 Fod og saaledes gjøre Jndseilingen for større Skibe lettere; hvilket forhaabentlig vil have en forøget Jndflydelse paa den gode Skibsfart, Byen allerede har, hvorom man kan gjøre sig en Forestilling naar det vides, at Udførselen alene af Kornvarer, i Aaret 1844 var 147,200 Tdr. Den nye Helligdags-Anordning har foranlediget at de Handlende her i Byen have indbyrdes forenet sig om ganske at ophøre med al Handel paa Søn- og Helligdagene fra Kl. 9 om Formiddagen; men aff denne Forening er udsprunget en Foranstaltning, som burde efterlignes andre Steder, og derfor fortjener offentlig at omtales; det er nemlig Oprettelsen af en Søndagsskole for Handelslærlinge, hvori de blive underviste i Calligraphi, al Slags Handels- og Vexel-Regning, Handelsgeographi og Bogholderi, samt skriftlige Udarbeidelser, fornemmelig Handelscorrespondence, saavel i det tydske som danske Sprog. 16 Elever freqventere stadig og med Lyst denne gavnlige Jndretning, som vi haabe, mere og mere vil vække Medborgeres Jnteresse og saaledes vinde Styrke til varig Bestaaen, til Gavn for de unge Mennesker og til Ære for deres Principaler, som derved have lagt for Dagen en Omsorg for deres Lærlingers Uddannelse, som maa være disses Forældre en sand Tilfredsstillelse.